Práče (Záběhlice)

Práče estas historia domaro en la katastra teritorio de la praga Záběhlice, apud Botič inter Hostivař kaj Záběhlice, proksime de loĝdomaro Zahradní Město.

 Priskribo kaj historio 
Komence de la 20-a jarcento ĝi nombris proksimume 20 hejmajn numerojn. La kerno de la domaro estas kastelo Práče, estadis tie ankaŭ bierfarejo, muelejo kaj mastruma korto. Fiŝlageto kaj la kastelparko estis ĝis la jaro 2006 alireblaj por publiko, nun ili estas fermitaj. La kastelo troviĝas oriente de la vilaĥplaco en Práče, okcidente troviĝas areo kun konstruaĵo de eksa muelejo en la suda parto kaj la eksa bierfarejo en la norda parto. En la areo de muelejo kaj bierfarejo havas sidejon entrepreno Arbaroj de ĉefurbo Prago. La bierfarejo estis en trafiko ĝis la jaro 1936, parto de la bierfarejo kun arbaro estis detruita iam fine de la 1980-aj jaroj.Práče, mistopis.eu Norde, apud strato Práčská ulice, soliĝinte situas klasicisma grenejo kaj apud ĝi niĉa kapeleto kun statuo de sankta Johano Nepomuka.

 Vilaĝo kaj burgodomo 
La plej malnovaj skribmencioj pri vilaĝo Práče estas el la jaro 1352. En antaŭhusana epoko la vilaĝo apartenis al malnovurbaj urbanoj, pli poste al monaĥejo de aŭgustenanoj en Karlov, tiu en la jaro 1407 interŝanĝis ĝin kun urbano Kašpar Čotr por senjorujo Tehov ĉe Říčany. En la sama jaro estas meciata ankaŭ burgodomo. En la jaro 1420 prenis Práče praganoj kaj vendis al malnovurba skribisto Mikuláš Hupmolc. En la jaro 1443 konkeris la burgodomon Práče Hynce Ptáček z Pirkštejna kaj Jan Čabelický. La 20-an de marto 1444 la burgodomo estis forbruligita, sed poste renovigita. En la jaro 1592 ĝi estas indikata kiel dezerta kaj neniigita.

Pluaj fotoj

Referencoj

Kategorio:Pereintaj vilaĝoj sur teritorio de Prago
Kategorio:Setlejoj en Praga plataĵo